अल नासर फुटबॉल क्लब (अरबी: نادي النصر السعودي; नासर का अर्थ विजय)  एक सऊदी अरब के रियाद शहर में स्थित एक पेशेवर फुटबॉल क्लब है। जो 1955 में गठित हुआ यह क्लब अपना घरेलू मेच अल-अव्वल पार्क में खेलता है। इनके जर्सी का रंग पीला और नीला है।

अल नासर सऊदी अरब के सबसे सफल क्लबों में से एक है। घरेलू स्तर पर, इस क्लब ने नौ प्रो लीग खिताब, छह किंग्स कप, तीन क्राउन प्रिंस कप, तीन फेडरेशन कप और दो सऊदी सुपर कप जीते हैं। अंतर्राष्ट्रीय स्तर पर, उन्होंने 1998 में एक ऐतिहासिक एशियाई डबल "एशियन कप विनर्स कप" और "एशियन सुपर कप" दोनों को जीता है। इस क्लब ने 2022 के अंत में अंतरराष्ट्रीय स्तर पर ध्यान आकर्षित किया जब इन्होने क्रिस्टियानो रोनाल्डो को प्रति वर्ष €200 मिलियन (कुल €500 मिलियन) राशि देकर ढाई साल के लिए क्लब के लिए हस्ताक्षर किए।

शुरुआत और जीत (1955-1989)
अल नास्र की स्थापना 1955 में अल-जाबा बंधुओं द्वारा की गई थी। अल-जाबा भाइयों के अलावा, अली और अल-ओवैस। प्रिंस अब्दुल रहमान बिन सऊद अल सऊद अल नासर के प्रमुख बने, उन्होंने अपनी मृत्यु तक 3 कार्यकालों के लिए 39 साल से अधिक समय प्रधान के रूप में बिताया। 1963 में उन्हें प्रथम श्रेणी में पदोन्नत किया गया। 1970 और 1980 के दशक के दौरान, क्लब ने चार सऊदी प्रीमियर लीग खिताब, छह किंग्स कप, तीन क्राउन प्रिंस कप और तीन फेडरेशन कप जीते। टीम की सफलता माजिद अब्दुल्ला, फहद अल-हेराफ़ी और मोहिसन अल-जमाँ की "सऊदी गोल्डन तिकड़ी" इन तीन खिलाडी के लिए थी।

1989-2002 का युग 
1990 के दशक में, अल नासर ने दो और सऊदी प्रीमियर लीग खिताब जीते, किंग्स कप और फेडरेशन कप। उन्हें कई अंतरराष्ट्रीय टूर्नामेंटों में भी सफलता मिली, जिसमें उन्होंने दो जीसीसी चैंपियंस लीग, एक एशियन कप विनर्स कप और एक एशियन सुपर कप जीता। एशियन सुपर कप के चैंपियन के रूप में, अल नासर ने 2000 में ब्राजील में पहले फीफा क्लब विश्व कप में एएफसी क्षेत्र का प्रतिनिधित्व किया। प्रतियोगिता में अल नासर ने स्पोर्ट क्लब कोरिंथियंस पॉलिस्ता, रियल मैड्रिड और राजा कैसाब्लांका के खिलाफ खेला और समूह में तीसरे स्थान पर रहे। अल नासर ने प्रतियोगिता का फेयर प्ले पुरस्कार जीता।

2008-वर्तमान 
अल नासर ने अल-हिलाल के खिलाफ फेडरेशन कप 2008 जीता। 2009-10 में एशियाई चैंपियंस लीग में तीसरे स्थान पर रहा। 2011-12 में, अल नासर ने किंग कप के फाइनल में पहुचा, लेकिन उपविजेता के रूप में समाप्त हुआ, और 2012-13 में, अल नासर ने क्राउन प्रिंस कप फाइनल में केवल पेनल्टी पर अल-हिलाल से हार गया।

2013-14 में, लीग और क्राउन प्रिंस कप दोनों में अल-हिलाल के खिलाफ प्रभावशाली दोहरी जीत दर्ज की, अल नासर ने आखिरकार अपना दीर्घकालिक लक्ष्य हासिल कर लिया। आश्चर्यजनक उपलब्धि के बाद टीम ने 2015 एएफसी चैंपियंस लीग के लिए क्वालीफाई किया।

2014-15 सीज़न में, अल नासर ने लीग जीतकर, और किंग्स कप फाइनल में पहुंचकर, साथ ही क्राउन प्रिंस के सेमीफाइनल के लिए क्वालीफाई करके, चैंपियन के रूप में खिताब का बचाव करना जारी रखा। 

2018-19 सीज़न में, अल नासर ने लीग जीती, साथ ही किंग्स कप सेमीफाइनल और एशियाई चैंपियंस लीग क्वार्टर फाइनल में जगह बनाई।

2020 और 2021 दोनों में, अल नासर ने लगातार सऊदी सुपर कप जीते, 2020 में अल-तावाउन एफसी को 1-1 (5-4 पेन्लटी) से हराया, और 2021 में अपने शहर के प्रतिद्वंदी, अल-हिलाल को 3-0 से हराया। 

30 दिसंबर, 2022 को, पुर्तगाली खिलाड़ी क्रिस्टियानो रोनाल्डो के आपसी समझौते से मैनचेस्टर यूनाइटेड छोड़ने के बाद, अल नासर ने क्रिस्टियानो रोनाल्डो को खरीदा। रोनाल्डो का अनुबंध 2025 की गर्मियों तक ढाई साल के लिए है, जिसमें प्रति वर्ष €200 मिलियन का कुल वेतन है, जो किसी पेशेवर फुटबॉलर को दिया जाने वाला अब तक का सबसे अधिक वेतन माना जाता है। उन्होंने क्लब के वैश्विक अनुयायियों पर तत्काल प्रभाव डाला, उनके इंस्टाग्राम अकाउंट पर 860,000 फॉलोअर्स से बढ़कर एक सप्ताह से भी कम समय में 10 मिलियन से अधिक फॉलोअर्स हो गए।

सन्दर्भ
फुटबॉल क्लब